Il-Milied iġib miegħu s-siġra bid-dwal iteptpu, ir-rigali mgeżwrin, il-presepju u l-Bambin imdawwar bil-ġulbiena, l-imbuljuta, il-panettone, il-mince pies, u skoss logħob bil-kliem, minn dawk li ssib fil-karti tal-Baci, li meta taqrahom bejn tkun trid titbissem u bejn tkun trid tgara l-kaxxa taċ-ċikkulatini lil min kitibhom! X'qal hu u jarma l-presepju? Oħroġ il-għaġeb, reġa' wasal il-Milied Liema sorijiet iħobbuh l-aktar lil Father Christmas? Tal-Klawsura U min jibża' minnu x'jgħidulu? Klawstrofobiku Xi qlajt għall-Milied? Kulma xrobt f'lejlitu L-assistent ta' Santa Klaws biex iżejjinha s-siġra tal-Milied? Bil-bozoz tal-elf X'kantalha r-raġel lil martu għax ma xtralha xejn din is-sena? Nini Nini dal-Milied X'jissejħu żewġ assistenti ta' Santa Klaws? Elfejn Father Christmas ikun xogħol lejlet il-Milied. U l-mara kull darba tgħajjat miegħu, "U s-Santa, dejjem xogħol!" ta' Maria Debono Aqsamhom ma' min għandu bżonn jidħak tnejn dan il-Milied
Logħob bil-kliem tal-Milied